Şəkil 2.5 Qabaq hissənin üzərinə qoyulmuş bəzək
parçasını baxyalamaqla düymələmə yerinin işlənilməsi

İki planka ilə əməliyyat ardıcıl aparılır. Alt planka calanır və plankanın üst hissəsi baxyalanır. Üst planka əvvəlcə xarici kənarı, sonra içəri və aşağı kənarı boyu baxyalanır. Hər iki planka öz tərəfindən eninə ikitikişlə bəndlənir.

Bir plankadan, əksər hallarda kişi köynəyinin düymələmə yerini işlədikdə istifadə olunur. Nəticədə köynəyin qabaq hissəsində qasma alınır (Şəkil 2.4, c).

Qabaq hissənin üzərinə qoyulmuş bəzək parçasını qasmasız (Şəkil 2.5, a), qasmalı (2.5, b) və ya incə qatla işləmək olar.

Bəzək hissəsinin kənarları əvvəlcə ülgünün köməyilə qatlanır və ütüləməklə yatırdılır. Sonra qasma və incə qat hazırlanır. Düymələmə yerinin sol tərəfi, sağ tərəfinin üzərinə qoyulur, qasma əldə edilir və kəsiyin sonu eninə iki tikişlə bərkidilir.

Düymələmə yerini işlədikdə kəsiklərin kənarının təmiz, səliqəli olmasına, alt və üst hissələri bəndlədikdə plankaların, zəncirbəndin düzgün baxyalanmasına, plankaların bir-birinə yatımının hamar olmasına fikir vermək lazımdır.

2.1.2. Tələbələr üçün fəaliyyətlər

• | Rol oyunları vasitəsilə bağlama yeri müxtəlif firnuturlarla işlənmiş geyimlərin satışını təşkil edin.

• | Ətəyə qədər düymələnən geyimlərin hazırlanması haqqında bir qrup, ətəyə qədər düymələnməyən geyimlərin hazırlanması haqqında isə digər qrup məlumat yazsın. Sonra müzakirələr edin.

• | Bağlama yeri zəncirbəndlə işlənmiş geyimlərin müxtəlif vizual görünüşləri haqqında müzakirələr aparın.

• | Bağlama yerlərinin növləri haqqında şaxələnmədə qeydlər aparın. Təqdimatlar edin.