• Tvin - eninə yaslanmış muncuqlardır.

Donda, köynəkdə və başqa geyimlərdə muncuqla tikmə ikiqat sapla icra edilir. Tikmə üçün kətan-lavsan, pambıq-lavsan və kapron saplardan istifadə edilir. Sapın rəngi muncuğun rəngindən asılı olmayaraq geyimin rənginə uyğun olmalıdır. Əgər tikmə böyük ölçülüdürsə, onu sintetik kanva üzərində hazırlamaq lazımdır. Belə ki, tikməni başa çatdırdıqdan sonra kanvanın saplarını dartmaqla onu geyimdən sökmək olar. Tikmə üçün iynələr çox nazik götürülməlidir ki, iynənin gözü muncuqların dəliyindən keçə bilsin. Muncuqlarla yanaşı geyimi bahalı daş-qaşlarla da bəzəmək olar: starz, topaz, zümrüd, ametist, kvars, lazurit və s.

Şəkil 1.12 Geyimdə muncuqlu işləmələr

• Muncuğu necə tikməli

Muncuqla işə başlayarkən işi tələsərək görmək olmaz. Həmçinin, qeyd olunmuş kontur xətlərin üzəri ilə işləmək lazımdır.

Birmuncuqlu tikiş bir tikiş addımı ilə muncuq əsasa tikilir, yaxud xırda muncuqdan istifadə edərək dayaq forması verilir.

İynə irəliyə tikişlə - sadəcə növbə ilə muncuqlar iynəyə keçirilib parçaya tikilir.

Şəkil 1.13 İynə irəliyə muncuq tikişi

İynədalı tikiş - iynə parça üzərində qabağa və geriyə batırılaraq tikilir. Bu zaman muncuqlar nizamlı sıra ilə düzülür.