Bağlama yerini furniturlarla deyil, həmçinin özümüzün hazırlaya biləcəyi bəzi dekorativ elementlərlə də hazırlamaq olar, məsələn, Şəkil 2.12-də göstərildiyi kimi, düyməni əsas parçadan hazırlanmış bantlar əvəz edir. Yaxud digər bir modeldə (Şəkil 2.12) düymə formasında sapla toxunmuş dekorativ furnitur hazırlamaq olar. Qarmaqlı ilgəkləri köbə parçalardan deyil, hər hansı bir dekorativ ipliklərdən istifadə etməklə geyimə xüsusi görünüş vermək olar. Bağlama yerinin tesma lentləri ilə işlənməsi geyimə fərqli bir görünüş verir.

Şəkil 2.13 İplik və tesma lentindən bağlama

Dekorativ bağlamalar müxtəlif dizaynerlər tərəfindən müxtəlif ideyalarla təqdim olunur.

2.3.2. Tələbələr üçün fəaliyyətlər

• | Öyrəndiyiniz dekor bağlama yerlərini baza bilikləri kimi əsaslandırın. Öz yaradıcılığınızdan, müxtəlif mənbələrdən istifadə edərək yeni dekor bağlama yerləri haqqında məlumat hazırlayın. Təqdimat edin.

• | Dekor bağlama yerlərinin növləri haqqında qeydlər aparın. Hər qrup lideri məlumatlar barədə təqdimat etsin.

• | Firnuturdan başqa elementlərlə dekor bağlama yerləri haqqında müzakirələr aparın.