Bunun üçün Moskva Yüngül Sənaye Texnologiya İnstitutunda (MYSTİ) geyimlərin konstruksiyası əsasında manekenlərə uyğun pres yastıqları hazırlanmışdır.

Tikiş məmulatında hissələrin kənarını qatlamaq üçün xüsusi şablonları olan qatlayıcı preslər tətbiq edilir. Bunlar universaldır və ya müəyyən bir işin (məsələn, üst cibə forma vermək, düz yaxalığı dartıb ütüləmək) icrası üçündür. Bu preslər əl ilə, pedal vasitəsilə və ya mexaniki üsulla hərəkətə gətirilir.

Üst geyimlərin nəmlənib-isidilmə əməliyyatı ilə işlənilməsi üçün PLPU-1 və PLQU-1 preslərindən (Qorki Yüngül Sənaye Maşınları zavodu) istifadə edilir (Cədvəl 7). Bu ütülər mərkəzləşdirilmiş buxar və sıxılmış hava təchizatı sistemi olan müəssisələrdə işlədilir. PLPU-1 presi mərkəzi sıxılmış hava sisteminə də birləşdirilə bilər.

PLPU-1 və PLQU-1 presində buxarlama, pardaqlama, sıxma və vakuum-sorma nəzərdə tutulmuş proqram üzrə avtomatik aparılır.

Buxarvermə və sıxma əməliyyatı ardıcıl və paralel yerinə yetirilə bilər. Bu proses nəinki məmulatın keyfiyyətinin yaxşılaşdırılmasına, həm də əmək məhsuldarlığının yüksəldilməsinə imkan verir.

Müasir nəmlənib-isidilmə əməliyyatı aparmaq üçün tikiş sənayesi Cs- 311 və Cs-313 (müxtəlif əməliyyatları icra etmək üçün kompleks yastığı olan) presləri (Macarıstan Respublikası, “Pannoniya” firması) ilə təmin edilmişdir. Tətbiq sahəsini genişləndirmək üçün bu preslərin Cs-311 A, Cs-311 AK, Cs-313 AC, Cs-313 AT, Cs-311 İ və Cs-313-1 kimi modelləşdirilmiş formaları hazırlanmış, onların istismar xarakteristikası və iş keyfiyyəti yaxşılaşdırılmışdır. Bundan başqa, Macarıstan Xalq Respublikasından mərkəzləşdirilmiş buxar və sıxılmış hava təchizatı sisteminə birləşdirilən, eləcə də müxtəlif yastıqlarla təmin edilmiş Cs-371 KM, Cs-351 P 2 və Cs-351 P İM tipli preslər alınır.

Şəkil 3.4 Cs-311 AK, Cs-313 preslərin yastıqları

Şəkil 3.4-də əsas yastıq növləri göstərilmişdir. Onlar bir-birindən həcmi və formaları, həm də əlaqələndirmə əlamətləri ilə istilik daşıma və qızdırma gücü ilə də fərqlənirlər:

1 - üst geyimlərinə araqatı materialı yapışdırmaq üçün şalvarın yan və addım tikişini, paltonun bortunun ütülənməsində istifadə edilən orta universal yastıq;

2 - palto, palto astarı, palto və xüsusi geyimlərin, trikotaj məmulatının sonuncu nəmlənib-isidilmə əməliyyatının yerinə yetirilməsində istifadə edilən böyük universal yastıq;

3 - uşaq paltosunun və pencəyinin astarını, uşaq şalvarının və paltosunun ütülənməsində istifadə edilən kiçik universal yastıq;

4 - şalvarın kəmər kəsiyinin ütülənməsi üçün yastıq. Ondan pencəyin, paltonun və s. ütülənməsi üçün də istifadə etmək olar;