Bu ulduz şəkilli tikişdə diqqətli olmaq lazımdır ki, bütün damalarda axırıncı üst ilmələr eyni istiqamətdə yerləşdirilsin. Ulduz tikişi ilə həm naxışların konturlarını, həm də içərisini doldurmaq olar. Yığma - üfüqi və şaquli ilmələr qrupundan yaradılmış həndəsi naxışlar iynəni işçi sapla birlikdə gah soldan sağa, gah da sağdan sola naxışın bir kənarından o biri kənarınadək yerinə yetirirlər. Bu qayda ilə iynə irəliyə tikişi ya şaquli olaraq keçirilir. Tərs üzdə şaquli ilmələr sırası yaranır.

Şəkil 1.5 a) Bir qatlı xaç, b) Şaquli istiqamətdə tikilmiş xaç, c)
Diaqonal üzrə tikilmiş xaç, ç) İkiqatlı xaç e) Dörd ilmə tikməklə alınan xaç tikişi

İkinci halda iynəni tərs üzə zolağın hər iki kənarından üfüqi istiqamətdə keçirirlər. Bu zaman tərs üzdə iki sıra üfüqi ilmələr alınır.

Hörük tikişinin işlənməsi zamanı parçanın saplarının düzgün sayılmasına diqqət yetirmək lazımdır. İlmələr arasındakı məsafə (üfüqi xətt üzrə) onların hündürlüyündən (zolağın enindən) iki dəfə az olmalıdır (3x6, 4x8 mm və s.).

Hörük tikişi ilə qalın parçalarda da tikmək olar. Bu zaman məmulatın kənarından zolağın vəziyyətini qeyd edirlər və parçadan bir sap çıxarırlar. Bu iz üzrə tikmə üçün lazım olan sayda sap sayırlar və tikişin ilmələrini tikirlər (Şəkil 1.6, c, ç).

Şəkil 1.6 İynə irəliyə tikişlər

Sayla doldurma tikişi. Bu tikmə ikitərəflidir. Onu sapları saymaqla biri-birinə sıx yerləşdirilən ilmələrlə işləyirlər. Tikiş yumşaq yoğun sapla işlənilir. Bu zaman diqqət yetirmək lazımdır ki, parça dartılmasın. Parça üzərində bir ilmə qoyduqdan sonra onunla yanaşı növbəti ilməni və s. tikirlər. Bu qayda ilə doldurma tikişi hər iki üzdə yerləşəcəkdir. İlmələrin istiqaməti müxtəlif ola bilər: düz (üfüqi və şaquli), çəp (müxtəlif mailliklə) (Şəkil 1.6, d,e,ə).

Düz doldurmada ilmələr parçanın uzununa sapları istiqamətində, çəp doldurmada isə sağa və sola maili qoyulur. Yolkavari doldurmada ilmələr diaqonal üzrə yerləşdirilir. Sayla doldurma əsasən həndəsi xarakter daşıyır: zolaqlar, üçbucaqlar və s. Sayla doldurma tikişi ilə çox vaxt kontur xətti yarımçarpaz tikişi ilə işlənən naxışların içərisinin doldurulmasında istifadə olunur (Şəkil 1.6, f).

• | Doldurma tikişləri

Doldurma tikişləri milli bədii tikmələrin işlənməsində geniş yayılıb. Doldurma tikişləri ilə parça üzərinə köçürülmüş naxışların elementləri və bütövlükdə naxış işlənilir. Tikmə üçün istənilən hamar səthli - müxtəlif toxunuşlu nazik, qalın, pambıq, ipək və s. parçalardan istifadə oluna bilər.