3.3.3. Qiymətləndirmə

Öyrənmə prosesinə bağlı olan qiymətləndirmə meyarı:

“Geyimdə yekun İ.N.Ə-ni yerinə yetirir”

• Geyimin yekun İ.N.Ə-ı nə vaxt aparılır?
• Geyimin yekun İ.N.Ə-nın texniki tələbləri hansılardır?
• İsti-nəmləndirmə ilə işlənilmənin keyfiyyəti nədən asılıdır?
• Hansı rənglərdə istifadə edilən boya maddələri yüksək temperaturun təsirinə daha çox həssas olur?
• İsti-nəmləndirmə əməliyyatında parıltı hansı halda baş verir?

3.4.1. Geyimdə İ.N.Ə. zamanı gərginlik əmələ gəldiyi təqdirdə aradan qaldırılır

• | Buxar-maneken

Geyimlər tikildikdə müxtəlif xarici təsirlərdən və ya nəmlənib-isidilmə əməliyyatındakı təzyiqin təsirindən onun bəzi yerlərində ləkə və parıltılar alınır. Bundan başqa, kontakt üsulunda nəmlənib-isidilmə əməliyyatından sonra parça üzərində liflərin, sapların yapışması nəticəsində ləkələr və izlər əmələ gəlir. Bunları aradan qaldırmaq üçün pardaqlama işi aparılır. Pardaqlamada parçaya nəm-buxar püskürdülür. Bu halda parça həm nəmlənir, həm də isidilir. Buxar zərrəciklərinin kinetik enerjisi parçanın tərkibindəki liflərə mexaniki təsir göstərir. Pardaqlama əl ilə aparıldıqda parça buxar çıxaran şotka ilə və ya nəm ütü altlığını ləkəli yerə qoymaqla təmizlənir. Hazır geyim hava-buxar manekenində ütülənir. Bunun üçün geyim manekenə geydirilir, ona növbə ilə buxar və ya isti hava vasitəsilə təsir edilir. Nəticədə parçanın əzilmiş və əyilmiş yerləri düzəlir, geyim ütülü görkəm alır.

- Hava-buxar manekeni dəmir karkasdan və ona bərkidilmiş yubkadan ibarətdir. Manekenin səthi hazır geyim formasında da ola bilər.
- Hazırda tikiş fabriklərində METTSİ tərəfindən işlənib hazırlanmış iki vəziyyətli universal PVM-5 manekenindən istifadə edilir. Bu maneken yığcamdır, onun əmək məhsuldarlığı və nəmlənib-isidilmə əməliyyatının keyfiyyəti yüksəkdir.
- Bundan başqa, tikiş məmulatının çeşidindən və materialından asılı olaraq axırıncı bəzəkpardaqlama (nəmlənib-isidilmə) əməliyyatında müxtəlif növ buxar-hava manekenlərindən istifadə edilir. Məsələn, MB-401 növ buxar-hava manekeni şalvarın üz tərəfində nəmlənibisidilmə əməliyyatının mexanikləşdirilməsi üçün; PVMQ-1 manekeni yun, ipək, pambıq və süni parçalardan hazırlanan müxtəlif çiyin geyimlərində nəmlənib-isidilmə əməliyyatının mexanikləşdirilməsində; MPVU universal manekeni tikiş məmulatının nəmlənib-isidilmə əməliyyatının son pardaqlanmasında; MPVU-01 buxar-hava manekenindən şalvarın nəmlənib-isidilmə (şalvar formasında dəyişdirilə bilən keçirməsi olan) əməliyyatı üçün; MPVU-2 manekenindən (dəyişdirilə bilən qarderob keçirməsi olan) süni və təbii lifli parçalardan