• Düymələnmə yeri üçün basmadüymədən hansı geyimlərdə daha çox istifadə edilir?
• Metal basmadüymənin parçanı cırmasının qarşısını almaq üçün hansı tədbiri görmək lazımdır?
• Zəncirbənddən həm də bəzək məqsədilə istifadə etdikdə geyimə necə tikilir?
• Düyməni VƏ ya basmadüyməni geyimə yerləşdirdikdə onun əsas hansı xətlərdə yerləşdirilməsinə diqqət etmək lazımdır?

2.3.1. Dekorativ üsulları tətbiq etməklə bağlama yerini hazırlayır

• | Dekorativ bağlamalar

Bağlamalar geyimin əsas elementlərindən biri olub, həm geyimin düymələnməsi, həm də dekorativ bəzək kimi istifadə olunur. Bildiyimiz kimi bağlamalar müxtəlif növ furniturlarla hazırlanır. Ən çox işlənən bağlama furniturları düymələr, basma düymələr, zəncirbəndlərdir. Lakin, bu furniturlardan istifadə etməklə dekorativ bağlamalar hazırlamaq olar.

Dekorativ bağlamalar yalnız furniturun seçimi ilə deyil, həmçinin bortun biçiminin müxtəlifliyi ilə də seçilir, məsələn, bortun müxtəlif simmetrik olmayan formada ziqzaqvari və s. formalarda biçilməsi. Şəkil 2.9 a-da göstərilən nümunədə bortun ilgək hissəsinə romb elementləri tikilərək bağlama dekorbəzək rolunu oynayır. Bu modeldə düymə kimi iri muncuqlardan istifadə olunmuşdur. Bir başqa nümunədə isə bortun ilgək yerinə əlavə düzbucaqlı köbələr tikilərək baxya tikişi ilə bəzədilmişdir. (Şəkil 2.9, b) Bu düzbucaqlı dekor-ilgək üçün olan köbəni üçbucaq formasında da hazırlamaq olar. Bort kəsiyi ziqzaq formada biçildikdə geyimə xüsusi yaraşıq verir. Bu növ bağlamada (Şəkil 2.10) düymələrin ölçülərinin eyni və ya fərqli olması da dekor rolunu oynayır.

Şəkil 2.9 Bortun müxtəlif formada işlənməsi