Böyük deşikli düymənin deşiyindən qaytan, dəri köşəsi, tesma və ya geyimin öz parçasından sökülmüş bir neçə sap keçirilib astar tərəfdən bəndlənir.

Düymələnmə yeri üçün basmadüymədən əsasən idman stilli geyimlərdə istifadə edilir.

Şəkil 2.6. Basmadüymənin tikilməsi

Metal basmadüymə parçanı cırmasın deyə bir neçə qat parçaya bəndlənir (Şəkil 2.6, a). Yun parçadan olan geyimə basmadüyməni deşib vurduqda onun altına pambıq parçadan ага materialı qoymaq lazımdır. Basmadüymənin yerini nişanlamaq üçün qabaq hissələrin astar tərəflərini üz-üzə qoyub onun gərdən xəttinə sancaq keçirilir, basmadüymənin yeri nişanlanır (Şəkil 2.6, b).

Düyməni və ya basmadüyməni geyimə yerləşdirdikdə yadda saxlamaq lazımdır ki, düymə VƏ ya basmadüymə döş, bel və omba xəttinə mütləq tikilməlidir. Qalan düymələr isə bərabər məsafədə onların arasında yerləşdirilir.

Şəkil 2.7 Zəncirbəndin tikilməsi

Düymələnmə yerini zəncirbəndlə işləmək geniş tətbiq olunur. Zəncirbənddən həm də bəzək məqsədilə istifadə etdikdə (yəni, onun rəngi geyimin rəngi ilə təzad yaratdıqda) onun tesması açıq tikilir. Donun sol yan tikişində (Şəkil 2.7, а) zəncirbənd elə tikilməlidir ki, onun uzunluğu bel xəttində (aşağı və yuxarı) bərabər olsun (Şəkil 2.7, v). Bu halda, yan tikişdə zəncirbənd uzunluğunda yer tikilməmiş saxlanır. Tikiş payı qatlanır, köklənir və ütülənir. Tikilməmiş yerə zəncirbənd elə qoyulur ki, arxa hissənin tikiş payının qatlanıb ütülənən yerinin qırağı onun çarpazlanan hissəsinə toxunsun (Şəkil 2.7, b). Qabaq hissənin qatlanmış qırağı zəncirbəndin üstünə elə qoyulub köklənir ki, onun kənarı 0,1—0,2 sm enində arxa hissə tərəfə ötsün. Sonra zəncirbəndin üstü tək qanadlı dabanla Şəkil 2.32, 2.7 q-də göstərildiyi kimi baxyalanır. Arxa hissədə baxyanın eni 0,2— 0,3 sm, qabaq hissənin baxyasının eni isə müxtəlif ola bilər.