Əgər boyun yeri köbə ilə işlənilirsə, onda düymələmə yeri, boyun yeri işləndikdən sonra işlənilir. Bu halda, köbə işləniləcək düymələmə yerinə elə qoyulur ki, onun yuxarı kəsiyi işlənmiş boyun yerindən 7-10 mm kənara çıxsın (Şəkil 2.3, b). Köbənin yuxan kəsiyi çevrilən tikişlə işlənilir və üz tərəfə çevrilir. Sonra əsas hissəyə baxyalanır (Şəkil 2.3, c). Köbənin aşağı ucu yuxarıda göstərildiyi kimi bəndlənir (Şəkil 2.3, ç).

Şəkil 2.3 Düymələmə yerinin bütöv hissədə işlənilməsi:
a, b - bir köbə ilə; c - boyun kəsiyi işlənildikdən sonra bir köbə ilə; ç -
haşiyələməklə işlənilmə; d - iki köbə ilə işlənilmə

Düymələmə yerini iki köbə ilə işlədikdə (bu işlənilmə kəsik yan ciblərin işlənilməsinə bənzəyir) onun düymələnməsi ilgək və düymə ilə, zəncirbəndlə bağlanan olduqda ara materialı ilə və ya onsuz işlənilir. Köbənin içəri kəsiyi açıq kəsikli qatlama tikişlə (Şəkil 2.3, d) və ya xüsusi maşınla ilməkləməklə baxyalanır. Köbə sonradan əsas hissəyə görünməz tikişlə bəndlənir. Düymələmə yeri planka ilə oval tikişlə (Şəkil 2.4, a) və baxyalamaqla (şəkil 3.14, b) işlənilə bilər. Plankanın yuxarı kəsiyi yaxalığın boyun kəsiyinin calanma tikişinə düşmədikdə, onun yuxarı kəsiyi içəri tərəfdən çevrilən tikişlə işlənilir və üz tərəfə çevrilərək ütülənir, qatlanma boyu yenidən ütülənir və yatızdırılır. Əsas hissə tərəfdən tikiş payı kəsilir, plankalar biri-birinin üzərinə qoyulur və aşağısı əsas hissəyə iki tikişlə bərkidilir. Plankanın aşağı və yan tərəfləri ilməklənir (Şəkil 2.4, a).

Plankanın baxyalamaqla işlənilməsində iki planka (alt və üst planka; Şəkil 2.4, b) və ya bir planka ilə işləmək mümkündür (Şəkil 2.4, c).

Şəkil 2.4 Düymələmə yerinin iki planka ilə oval tikişlə (a),
baxyalamaqla və bir planka ilə (b), düymələmə yerində
qasmanın (c) alınması ilə işlənilməsi