“Tamamlama və təqdimat işləri” modulunun spesifikasiyası

Modulun adı: Tamamlama və təqdimat işləri
Modulun kodu:
Modul üzrə saatlar: 110
Modulun ümumi məqsədi: Bu modulu tamamlandıqdan sonra tələbə hazırlanmış məmulatda son tamamlama işlərini və etik qaydalara riayət etməklə təqdim etməyi bacarır.
Təlim nəticəsi 1: Geyimdə tələb olunan bəzək işlərini yerinə yetirməyi bacarır
Qiymətləndirmə meyarları
1. Bədii tikmə üsulu ilə geyimi bəzəyir;
2. Geyimdə applikasiyanı tətbiq edir;
3. Muncuqlarla müxtəlif bəzək işlərini görür;
4. Parça və dəridən müxtəlif bəzək elementləri hazırlayır.
Təlim nəticəsi 2: Geyimdə müxtəlif çeşidli bağlama furniturları ilə müxtəlif növ bağlama yerlərini hazırlamağı bacarır
Qiymətləndirmə meyarları
1. Modaya uyğun olaraq bağlama yerlərini qeyd edir;
2. Furnitur növündən asılı olaraq bağlama yerini hazırlayır;
3. Dekorativ üsulları tətbiq etməklə bağlama yerini hazırlayır;
4. Hazırlanmış bağlama yerinin düzgünlüyünü yoxlayır.
Təlim nəticəsi 3: Hazır geyimdə son nəmlənib-isidilmə əməliyyatını yerinə yetirir və məmulatı sifarişçiyə təqdim etməyi bacarır
Qiymətləndirmə meyarları
1. Geyimi saplardan və tabaşir tozlarından təmizləyir;
2. Nəmlənib-isidilmə əməliyyatını yerinə yetirmək üçün avadanlığı seçir;
3. Geyimdə yekun nəmlənib-isidilmə əməliyyatını yerinə yetirir;
4. Geyimdə nəmlənib-isidilmə əməliyyatı zamanı nöqsanlar əmələ gəldiyi təqdirdə aradan qaldırır;
5. Hazır geyimi sifarişçiyə təqdim edir.