• Qrup üzvləri öz qarderobunda olan geyimlərin bağlama yerlərinin növü haqqında danışsın.
• Rol oyunları vasitəsilə bağlama yerləri dekor bəzəklərlə işlənmiş geyimlərin satışını təşkil edin.

2.4.2. Qiymətləndirmə

Aşağıdakı qiymətləndirmə meyarına əsasən qiymətləndirəcəksiniz:

“Dekorativ üsulları tətbiq etməklə bağlama yerini hazırlayır”

• Dekorativ üsul dedikdə nə başa düşürsünüz?
• Dekorativ bağlamalar hansı firniturlardan hazırlanır?
• Dekor bağlamalar furniturun seçimindən başqa necə hazırlana bilər?
• Bortun hansı formalarda hazırlanması dekorativ bağlama görünüşünü verər?
• Firnutur və bort quruluşundan əlavə dekor bağlama yerini necə işləmək olar?
• Bağlama yeri tesma və lentlərlə necə işlənilir?

2.4.3. Hazırlanmış bağlama yerinin düzgünlüyünü yoxlayır

• | Bağlamanın yoxlanması

Geyimlərin keyfiyyətini yoxladıqda əvvəlcə geyim üz tərəfdən, ümumi şəkildə nəzərdən keçirilir. Sonra onun ayrı-ayrı hissələrinə baxılır. Keyfiyyət bu ardıcıllıqla yoxlanılır. Məmulat manekenə geydirilir və geyim ümumən nəzərdən keçirilir. Sonra məmulat tərsinə çevrilib manekenə geydirilir, astarın geyim ölçülərinə uyğun gəlməsi və üzə düzgün birləşdirilməsi yoxlanılır. Geyim manekendən çıxarılıb üz tərəfi yuxarı olmaqla stolun üzərinə sərilir və ümumi olaraq baxılmayan yerlər təkrarən nəzərdən keçirilir. Bundan sonra geyimin astar tərəfdən tikilişi yoxlanılır. Geyimi yoxladıqda onun bədənə oturmasını manekenə geydirib düymələmək, arxa və qabaq hissəni bortu, yaxanı, yaxalığı yoxlamaq lazımdır. Geyimin balansı qabaq hissənin sağ və sol tərəflərinin açılmaması, yaxud bir-birinin üstünə modada göstəriləndən artıq keçməməsi və deformasiyaya uğramaması ilə müəyyənləşdirilir. Bortun uzunluğunun simmetrikliyini birləşdirməklə (bu halda həm də düymə ilə ilgəyin simmetrikliyinə nəzarət edilir) yoxlayırlar. Eninə ilgəklərin düzgün yerləşməsini yoxladıqda üçbucağın katetlərindən birini hissənin kənarına uyğunlaşdırıb (məsələn, borta), o birini ilgəyin sonuna yönəltdikdə alınan əyrilik (çəplik) katetdən ilgəyin ucuna qədər olan məsafə ilə müəyyən edilir. Ondan başqa ilgəyin uzunluğu, hissənin kənarından ilgəyə qədər olan məsafə, eləcə də onların arasındakı məsafə ölçülür.

Bağlama yeri zəncirbəndlə 39azırlanmışa, bu zaman zəncirbəndin başlanğıc və qurtaracağı geyimin sağ və sol hissədə eyni məsafədə yerləşməsi yoxlanılır. Əks halda, sağ və sol hissələrin balansı pozulacaqdır. Həmçinin, zəncirbəndin düzgün tikilməsini gözlə də müşahidə etmək olar. Belə ki, əgər zəncirbənddə bağlı vəziyyətdə dalğavari forma əmələ gəlirsə bu o deməkdir ki, parça ilə zəncirbənd arasındakı balans pozulub, yəni, zəncirbənd tikildikdə parçada dartılmalar baş verib. Tikişdən sonra parçanın dartılması yığılaraq zəncirbənddə dalğavari forma yaradır.